CELEX: 62018CN0786
Language: fi
Date: 2018-12-14 00:00:00
Title: Asia C-786/18: Ennakkoratkaisupyyntö, jonka Bundesgerichtshof (Saksa) on esittänyt 14.12.2018 – ratiopharm GmbH v. Novartis Consumer Health GmbH

25.3.2019   
            
            
               FI
            
            
               Euroopan unionin virallinen lehti
            
            
               C 112/23
            
         
      Ennakkoratkaisupyyntö, jonka Bundesgerichtshof (Saksa) on esittänyt 14.12.2018 – ratiopharm GmbH v. Novartis Consumer Health GmbH
      (Asia C-786/18)
      (2019/C 112/28)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Bundesgerichtshof
      
         Pääasian asianosaiset
      
      
         Revision-menettelyn valittaja: ratiopharm GmbH
      
         Revision-menettelyn vastapuoli: Novartis Consumer Health GmbH
      
         Ennakkoratkaisukysymykset
      
      
                  1)
               
               
                  Onko direktiivin 2001/83/EY (1) 96 artiklan 1 kohtaa tulkittava siten, että lääkeyritykset saavat jakaa ilmaisia valmiita lääkkeitä myös proviisoreille, jos lääkepakkaukset on merkitty tekstillä ”esittelykäyttöön”, lääkkeet on tarkoitettu proviisorin testattaviksi, vaarana ei ole, että lääkkeet luovutetaan (avaamattomina) loppukuluttajille, ja kyseisen direktiivin 96 artiklan 1 kohdan a–d, f ja g alakohdassa vahvistetut muut jakelua koskevat edellytykset täyttyvät?
               
            
                  2)
               
               
                  Jos ensimmäiseen kysymykseen vastataan myöntävästi, onko direktiivin 2001/83/EY 96 artiklan 2 kohdan kanssa sopusoinnussa lääkkeiden kaupan pitämisestä annetun lain (Gesetz über den Verkehr mit Arzneimitteln, jäljempänä AMG) 47 §:n 3 momentin kaltainen kansallinen säännös, jos tätä tulkitaan siten, että lääkeyritykset eivät saa jakaa ilmaisia valmiita lääkkeitä proviisoreille, jos lääkepakkaukset on merkitty tekstillä ”esittelykäyttöön”, lääkkeet on tarkoitettu proviisorin testattaviksi, vaarana ei ole, että lääkkeet luovutetaan (avaamattomina) loppukuluttajille, ja kyseisen direktiivin 96 artiklan 1 kohdan a–d, f ja g alakohdassa ja AMG:n 47 §:n 4 momentissa vahvistetut muut jakelua koskevat edellytykset täyttyvät?
               
            
         (1)  Ihmisille tarkoitettuja lääkkeitä koskevista yhteisön säännöistä 6.11.2001 annettu Euroopan parlamentin ja neuvoston direktiivi 2001/83/EY (EYVL 2001, L 311, s. 67), sellaisena kuin se on viimeksi muutettuna asetuksella (EU) N:o 2017/745 (EUVL 2017, L 117, s. 1).